Úradný vestník L 010 , 16/01/2004 S. 0001 - 0004



Nariadenie Rady (ES, Euratom) č. 64/2004 z 9. januára 2004, ktorým sa ustanovujú koeficienty uplatňované od 1. júla 2003 pri odmeňovaní úradníkov Európskych spoločenstiev, ktorí sú zamestnaní v tretích krajinách RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na Služobný poriadok úradníkov Európskych spoločenstiev a Podmienky zamestnávania ostatných zamestnancov spoločenstiev, ktoré sú ustanovené v nariadení (EHS, Euratom, ESUO) č. 259/68 [1], najmä na jeho prvý odsek článku 13 prílohy X, so zreteľom na návrh Komisie, keďže: (1) S ohľadom na zmeny v životných nákladoch v krajinách mimo spoločenstva a na koeficienty v mene krajiny pôsobenia, uplatňované od 1. júla 2003 pri odmeňovaní úradníkov pracujúcich v tretích krajinách, je ich potrebné primerane ustanoviť. (2) Koeficienty, ktoré boli vypracované na základe nariadenia (ES, Euratom) č. 1338/2003 [2], vedú k spätným vzostupným alebo zostupným úpravám pri odmeňovaní. (3) Na spätné platby v prípade zvýšenia pri odmeňovaní, ako výsledku nových koeficientov, je potrebné vypracovať opatrenie. (4) Je potrebné vypracovať opatrenie na náhradu súm, ktoré boli preplatené navyše v prípade zníženia pri odmeňovaní, ako výsledku nových koeficientov v období od 1. júla 2003 a dátumu nadobudnutia účinnosti tohto nariadenia. (5) Je potrebné vypracovať opatrenie na akúkoľvek takú náhradu, ktorá by bola obmedzená na obdobie nie dlhšie ako šesť mesiacov pred rozhodnutím, ktorým sa ustanovujú koeficienty, a jeho účinok by bol obmedzený na obdobie nie dlhšie ako dvanásť mesiacov od dátumu tohto rozhodnutia, ako je to v prípade koeficientov uplatňovaných v Európskom spoločenstve pri odmeňovaní a dôchodkoch úradníkov a iných zamestnancov Európskych spoločenstiev, PRIJALA TOTO NARIADENIE: Článok 1 S účinnosťou od 1. júla 2003 budú koeficienty uplatňované pri odmeňovaní úradníkov Európskych spoločenstiev, ktorí sú zamestnaní v tretích krajinách, platenom v mene krajiny, kde sú zamestnaní, také, ako to ustanovuje príloha. Pri výpočte tohto odmeňovania sa budú používať výmenné kurzy použité na vykonávanie všeobecného rozpočtu Európskej únie predchádzajúceho mesiaca od dátumu ustanoveného v prvom odseku. Článok 2 1. Inštitúcie prevedú spätné platby v prípade nárastu pri odmeňovaní ako výsledku koeficientov uvedených v prílohe. 2. Inštitúcie prevedú spätné zostupné úpravy odmeňovania v prípade zníženia ako výsledku koeficientov uvedených v prílohe za obdobie od 1. júla 2003 do dňa nadobudnutia účinnosti tohto nariadenia. Spätné úpravy, ktoré sa týkajú náhrady preplatených súm, sa obmedzia na obdobie najviac šiestich mesiacov pred začiatkom nadobudnutia účinnosti tohto nariadenia. Náhrada sa rozloží na najviac dvanásť mesiacov od tohto dňa. Článok 3 Toto nariadenie nadobúda účinnosť dňom jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 9. januára 2004 Za Radu predseda B. Cowen [1] Ú. v. ES L 56, 4.3.1968, s. 1. Nariadenie naposledy zmenené a doplnené nariadením (ES, Euratom) č. 2182/2003 (Ú. v. EÚ L 327, 16.12.2003, s. 1). [2] Ú. v. EÚ L 189, 29.7.2003, s. 1. -------------------------------------------------- PRÍLOHA Miesto zamestnania | Koeficienty júl 2003 | Afganistan | 0,0 | Albánsko | 79,5 | Alžírsko | 77,1 | Angola | 109,6 | Argentína | 61,1 | Australia | 89,7 | Bangladéš | 56,7 | Barbados | 105,8 | Belize | 78,9 | Benin | 87,7 | Bolívia | 51,2 | Bosna a Hercegovina | 74,5 | Botswana | 68,7 | Brazília | 58,0 | Bulharsko | 71,4 | Burkina Faso | 82,4 | Burundi | 0,0 | Kambodža | 65,2 | Kamerun | 99,0 | Kanada | 75,8 | Kapverdy | 75,9 | Stredoafrická republika | 111,4 | Čad | 114,5 | Čile | 65,2 | Čína | 76,8 | Kolumbia | 53,7 | Komory | 109,9 | Kongo | 130,2 | Kostarika | 75,2 | Pobrežie slonoviny | 106,3 | Chorvátsko | 95,5 | Kuba | 0,0 | Cyprus | 100,1 | Česká republika | 82,7 | Konžská demokratická republika | 138,7 | Džibuti | 97,6 | Dominikánska republika | 51,7 | Ekvádor | 0,0 | Egypt | 45,7 | Rovníková Guinea | 108,7 | Eritrea | 38,8 | Estónsko | 75,5 | Etiópia | 70,0 | Fidži | 70,5 | bývalá Juhoslovanská republika Macedónsko | 75,7 | Gabun | 113,3 | Gruzínsko | 82,0 | Ghana | 70,0 | Guatemala | 73,3 | Guinea | 71,3 | Guinea-Bissau | 136,6 | Guyana | 59,5 | Haiti | 82,7 | Hong Kong | 87,5 | Maďarsko | 73,3 | India | 48,2 | Indonézia | 86,6 | Izrael | 93,8 | Jamajka | 77,4 | Japonsko (Naka) | 121,3 | Japonsko (Tokio) | 129,2 | Jordánsko | 75,5 | Kazachstan | 90,8 | Keňa | 83,0 | Laos | 70,1 | Lotyšsko | 69,9 | Libanon | 92,6 | Lesotho | 55,0 | Libéria | 0,0 | Litva | 75,5 | Madagaskar | 78,6 | Malawi | 78,7 | Malajzia | 74,8 | Mali | 90,4 | Malta | 94,9 | Mauretánia | 65,4 | Maurícius | 76,4 | Mexiko | 80,4 | Maroko | 84,0 | Mozambik | 69,6 | Namíbia | 64,2 | Nepál | 63,5 | Holandské Antily | 89,2 | Nová Kaledónia | 119,9 | Nikaragua | 69,1 | Niger | 87,5 | Nigéria | 75,3 | Nórsko | 134,5 | Pakistan | 52,6 | Papua-Nová Guinea | 68,4 | Paraguaj | 60,8 | Peru | 80,8 | Filipíny | 51,5 | Poľsko | 70,8 | Rumunsko | 49,5 | Rusko | 104,0 | Rwanda | 80,8 | Svätý Tomáš a Princov ostrov | 55,2 | Saudská Arábia | 0,0 | Senegal | 79,3 | Srbsko a Čierna Hora | 60,7 | Sierra Leone | 72,9 | Singapur | 0,0 | Slovensko | 79,0 | Slovinsko | 85,3 | Šalamúnove ostrovy | 81,0 | Somálsko | 0,0 | Južná Afrika | 54,3 | Južná Kórea | 88,9 | Srí Lanka | 57,2 | Sudán | 36,7 | Surinam | 50,2 | Svazijsko | 55,0 | Švajčiarsko | 119,2 | Sýria | 56,6 | Taiwan | 0,0 | Tanzánia | 58,6 | Thajsko | 58,7 | Gambia | 38,0 | Togo | 97,2 | Trinidad a Tobago | 69,5 | Tunisko | 74,8 | Turecko | 79,7 | Uganda | 66,2 | Ukrajina | 92,1 | Spojené štáty americké (New York) | 104,7 | Spojené štáty americké (Washington DC) | 101,3 | Uruguaj | 57,1 | Vanuatu | 115,2 | Venezuela | 67,5 | Vietnam | 52,9 | Západný breh a pásmo Gazy | 87,7 | Zambia | 45,5 | Zimbabwe | 0,0 | --------------------------------------------------